கேள்வி: தென்னிந்திய வெண்வயிற்றுக் கரிச்சான் பற்றி தகவல் சொல்.
பதில்: File:White-bellied Drongo Ghatgarh Nainital Uttarakhand India 02.02.2015.jpg தென்னிந்திய வெண்வயிற்றுக் கரிச்சான் (அறிவியல் பெயர்: ''Dicrurus caerulescens caerulescens'') என்பது வெண்வயிற்றுக் கரிச்சான் துணையினம் ஆகும். தெற்கு நேபாளம் இருந்து மேற்கு தென்னிந்தியாவரை காணப்படுகிறது.
கேள்வி: தென்னிந்திய வெண்வயிற்றுக் கரிச்சான் - பரவலும் வாழிடமும் குறித்து விரிவாக சொல்லுங்கள்.
பதில்: இப்பறவை தெற்கு நேபாளம் இருந்து தென்னிந்தியாவரை காணப்படுகின்றது. தென்னிந்தியாவில் மேற்குத் தொடர்ச்சி மலை சார்ந்த இலையுதிர் காடுகளிலும் சமவெளிகளிலும் காணப்படுகிறது. மலைகளில் 1000 மீட்டர் உயரம் வரை காணப்படுகிறது. இவை பொதுவாக நடுக்காடுகளில் இல்லாமல் காட்டுப் பாதைகள் சார்ந்த பகுதிகளில் திரியக் காணலாம்.
கேள்வி: தென்னிந்திய வெண்வயிற்றுக் கரிச்சான் - நடத்தை பற்றி தகவல் சொல்.
பதில்: தென்னிந்திய வெண்வயிற்றுக் கரிச்சான் தனித்து மரங்களில் உயரே வீற்றிருக்கும். இரை தேடக்கூடிய பிற பறவைக் கூட்டங்களோடு சேர்ந்து பூச்சிகளை வேட்டையாடித் திரியும். மரங்களில் பூக்கள் பூக்கும் காலங்களில் பூக்களில் தேன் உண்பது உண்டு. இப்பறவை சற்று இனியக் குரலில் ஒலி எழுப்பும். பிற பறவைகளைப் போலப் போலியாக குரல் எழுப்புவதும் உண்டு. தென்னிந்திய வெண்வயிற்றுக் கரிச்சான் மார்ச் முதல் சூன் வரை இனப்பெருக்கத்தில் ஈடுபடுகின்றது. இப்பறவை இலையுதிர் காடுகளிலோ மூங்கில் காடுகளிலோ கூடு அமைக்கும். கூட்டில் இரண்டு அல்லது மூன்று முட்டைகளை இடும். இதன் முட்டைகள் கருங்கரிச்சான் முட்டைகளைப் போன்றே இருக்கும்.